|  |
| --- |
| REPUBLIKA E SHQIPËRISË **MINISTRIA E DREJTESISE**  **DREJTORIA E PERGJITHSHME E BURGJEVE**  PROGRAM VJETOR I TRAJNIMEVE  TË PUNONJËSVE TË SISTEMIT TË BURGJEVE DHE PARABURGIMEVE  Viti 2020 |



## REPUBLIKA E SHQIPËRISË

**MINISTRIA E DREJTESISE**

**DREJTORIA E PERGJITHSHME E BURGJEVE**

PROGRAM VJETOR I TRAJNIMEVE TË PUNONJËSVE TË SISTEMIT TË BURGJEVE DHE PARABURGIMEVE

VITI 2020

I. Vlerësimi i situatës ekzistuese:

Trajnimi i personelit të sistemit të burgjeve dhe paraburgimeve ka qenë dhe mbetet një prej prioriteteve kryesore të Drejtorisë së Përgjithshme të Burgjeve për përmirësimin e shërbimit në sistemin e zbatimit të vendimeve penale me burgim.

Gjatë vitit 2019 janë trajnuar 2062 punonjës ose (45.8%), e punonjësve të sistemit të burgjeve e paraburgimeve të të gjitha kategorive, nga të cilët 1516 punonjës të rolit bazë dhe 546, punonjës të nivelit të mesëm te sherbimit multidisiplinar. Trajnimet e zhvilluara kanë qenë:

* Trajnim bazë me për punonjësit e rinj, që janë shpallur fitues për të punuar në sistemin e burgjeve (202)
* Ritrajnim të punonjësve të rinj, gjatë periudhës së provës (28), si dhe trajnim në detyrë
* Trajnim për zhvillim karriere (ngritje në gradë)145
* Trajnim lidhur me përdorimin e pajisjeve të kontrollit, monitorimit, armëve, mjeteve kufizuese etj
* Trajnime lidhur me parandalimin e radikalizimit dhe ekstremizmit të dhunshëm
* Trajnime për përdorimin e terapisë zëvendësuese me metadon
* Trajnim lidhur me aftësimin e stafit që punon me të mitur.
* Trajnime lidhur me parandalimin e vetëvrasjeve dhe trajtimin e shëndetit mendor
* Me mbështetjen e Komisionit Europian dhe të OSCE, janë organizuar disa trajnime lidhur me çështjet e radikalizimit, vlerësimin e rriskut, planin individual të ndërhyrjes etj.

Gjatë vitit 2019 me mbështejen e Ambasadës Britanike, është hartuar Plani Strategjik i zhvillimit të sistemit penitenciar për vitin 2019-2022, ku janë parashikuar objektiva konkrete për trajnimin e stafit, të cilat do të jenë pjesë e këtij plani.

Drejtoria e Përgjithshme e Burgjeve gjatë vitit 2019 ka bashkëpunuar me partnerë të jashtëm si Akademia e Sigurisë, për zhvillimin e procedurave të testimit të kandidatëve për punonjës të policisë së burgjeve dhe ekspertizë në çështje të veçanta të menaxhimit të sigurisë dhe të drejtave të njeriut.

**Struktura:**

Struktura aktuale e trajnimit të stafit të burgjeve, e ngritur me Urdhër Nr. 58 datë 24.04.2017, të Kryeministrit, është e pamjaftueshme për të plotësuar nevojat e sistemit të burgjeve.

Drejtoria e Përgjithshme e Burgjeve ka përfunduar studimin për strukturën organike dhe në këtë kuadër ka parashikuar ngritjen e Qendrës së Trajnimit me staf mësimor të mjaftueshëm për përballimin e nevojave të trajnimit.

Referuar Planit Strategjik të Veprimit do të trajnohen 10 trajnerë, të cilët do t‘i shtohen numrit të trajnerëve të cilët do të zhvillojnë trajnim kaskadë.

Bazuar në Memorandumin e Bashkëpunimit ndërmjet Ministrisë së Drejtësisë dhe Ministrisë së Brendshme trajnimet e punonjësve të policisë së burgjeve do të zhvillohen në bashkëpunim me Akademinë e Sigurisë.

**Vlerësimi i nevojave:**

Drejtoria e Përgjithshme e Burgjeve ka në dispozicion afërsisht 4550 punonjës, nga të cilët 3650 me uniformë. Duke analizuar dinamikën e personelit rezulton se në vitin 2019 janë liruar **183** punonjës të policisë. Duke parë dinamikën e personelit në 5 vitet e fundit, nevojat për rekrutim janë mesatarisht rreth 300 punonjës në vit.

* Punonjës të rinj të policisë, për trajnim bazë, llogariten në 300 pjesmarrës. Trajnimi do të zhvillohet në një afat 6 javor.
* Punonjës të nivelit të mesëm të shërbimeve multidisiplinare që rekrutohen në sistem, llogariten në **120** pjesmarrës[[1]](#footnote-1)
* Me qëllim përmirësimin e nivelit të mesëm të menaxhimit në sektorin e sigurisë, planifikohet rekrutimi dhe trajnimi i 35 punonjësve.
* Trajnimi në detyrë do të ofrohet për të gjithë punonjësit e sigurisë, i organizuar nga DPB dhe nga institucionet, me objektiv 2 ditë trajnim në vit për çdo punonjës.

**Ambientet**

Drejtoria e Përgjithshme e Burgjeve është duke përfunduar rikonstruktimin e plotë të dy sallave për trajnim në Drejtorinë e Përgjithshme të Burgjeve, me sipërfaqe 120 m2 dhe bashkë me ambientin ekzistues do të ketë në dispozicion 170 m2 , e mjaftueshme për trajnimin e 90 deri në 120 pjesëmarrës njëkohësisht.

Të gjitha IEVP kanë në dispozicion ambiente të mjaftueshme dhe të përshtatshme për trajnimin në detyrë, si dhe trajnime në terren që kryhen nga ana e DPB. Pranë DPB do të merren masa edhe për përshtatjen e një ambienti për katering për të gjithë pjesëmarrësit në trajnime.

Mbetet e pazgjidhur çështja e akomodimit, pra e ambjenteve për fjetje dhe pushim. Lidhur me këtë çështje deri në krijmin e kushteve nga ana e DPB-së do të vazhdohet bashkëpunimi me Akademinë e Sigurisë.

**Programet dhe Kurrikulat**

Me Urdhër Nr. 352 datë 01.06.2017 të Drejtorit të Përgjthshëm janë miratuar programet e trajnimit si më poshtë:

* Programi i trajnimit bazë
* Programi i trajnimit të personelit që punon me të mitur në institucionet penale
* Programi i trajnimit për stafin e burgut të grave
* Programi i trajnimit të stafit të nivelit të mesëm dhe të lartë
* Programi i trajnimit për ngritje në gradë të punonjësve të policisë së burgjeve
* Programi i trajnimit të stafit në detyrë

Programet e trajnimit bazë të punonjësve të policisë së burgjeve, të stafit që punon me të mitur dhe me gratë, janë rishikuar nga ekspertë të KE dhe specialistë të DPB dhe janë përmirësuar në formë kurrikule, ku përcaktohet qëllimi, objektivat e temave, metodat dhe vlerësimi.

Rishikimi i programeve nuk është çështje e parashikuar për gjatë vitit 2019, pasi duhet përqëndruar puna në implementimin e tyre.

**Modulet** janë hartuar në vitin 2009 dhe një pjesë janë rishikuar. Aktualisht janë të disponueshme manualet e trajnimit bazë, manual i trajnimit të punonjësve të nivelit të mesëm dhe të nivelit të lartë. Me mbështetjen e partnerëve jashtë sistemit është hartuar manual për shëndetin mendor, për komunikimin, për stafin që punon me të mitur etj.

**Stafi i trajnimeve:**

Drejtoria e Përgjithshme i ka ofruar trajnimet nëpërmjet stafit të emëruar në shërbimin e trajnimeve dhe punonjësve të tjerë me eksperiencë dhe të çertifikuar si trajnerë, afërsisht 15 punonjës. Përballimi i nevojave për trajnime është i vështirë, në kushtet e mungesës së një strukture të kompletuar me staf të kualifikuar. Kështu është nevojë emergjente miratimi i strukturës së propozuar nga Drejtoria e Përgjithshme e Burgjeve.

**Partneriteti:**

Drejtoria e Përgjithshme e Burgjeve për trajnimin e stafit ka bashkëpunuar me institucione të ndryshme, të cilët kanë zbatuar projekte në mbështetje të saj, si KE, OSCE, KSHH dhe me institucione shtetërore si Akademia e Sigurisë.

II. Baza ku mbështetet programi:

* Planin e Veprimit të Drejtorisë Përgjithshme të Burgjeve për vitin 2020.
* Plani Strategjik i zhvillimit të sistemit penitenciar 2019-2022
* Planin Kombëtar i Integrimit Europian 2017-2020
* Rekomandimet e bëra nga Avokati Popullit dhe organizatat e pavarura, për përmirësimin e shërbimeve të sigurisë dhe të trajtimit e riintegrimit të të dënuarve dhe të paraburgosurve.
* Recomandimin (97) 12 dhe 2006 (2)të KE.
* Në analizën e bërë në gjithë sistemin e burgjeve dhe të paraburgimeve mbi problematikat dhe shqetësimet, gjendjen dhe nevojat për trajnimin dhe ritrajnim.

III. Prioritetet dhe objektivat që do të arrihen gjatë vitit 2020

**A. Trajnimi i stafit:**

1. Realizimi i trajnimeve bazë për stafin e rekrutuar për të shërbyer në sistemin e burgjeve dhe paraburgimit. Trajnimi do të zhvillohet në ambjentet e Akademisë së Sigurisë me trajnerë të përbashkët nga Drejtoria e Përgjitshme dhe Akademia, sipas Marrëveshjes ndërmjet dy ministrive dhe në ambientet e Qendrës së Trajnimeve.
2. Punonjës të rolit bazë, parashikohen rreth 250
3. Punonjës të rolit të mesëm parashikohen rreth 35
4. Trajnim i punonjësve të IEVP-ve, në ambjentin e punës. Trajnimi do të jetë një thellim dhe përforcim i njohurive, shprehive dhe aftësive të programit bazë.
5. Trajnimi i stafit të nivelit të mesëm dhe të lartë me synim rritjen e kapaciteteve profesionale dhe përmirësimin e drejtimit në institucione.
6. Trajnim për stafin që punon me grupe specifike në burgje, (të mitur, gra, persona me probleme të shëndetit mendor, me varësi nga substancat narkotike, të dënuar afatgjatë dhe të përjetshëm, duke bashkëpunuar me partner brenda dhe jashtë sistemit).

**B.** **Ngritja e Qendrës së Trajnimit**

1. Vënia në funksion të plotë të Qendrës së Trajnimeve me tre salla mësimi të pajisura me mjete didaktike dhe të mobiluar
2. Rishikimi i moduleve, përditësimi i tyre me informacionin aktual dhe publikimi i tyre
3. Miratimi i strukturës organike për plotësimin e nevojave të trajnimeve
4. Hartimi i metodologjisë së trajnimeve me mbështetjen e KE
5. Menaxhimi i të dhënave dhe vlerësimi i nevojave për trajnim
6. Përmirësimi i supervizimit, mbështetjes dhe vlerësimit të punonjësve të rinj, gjatë periudhës së provës

**C. Bashkëpunim me partnerët**

1. Bashkëpunim, shkëmbim eksperiencë dhe ndarje informacioni me anëtarët e EPTA (Akademia Evropiane e Trajnimit të Stafit të Burgjeve)

* Akademinë e Sigurisë të Policisë së Shtetit
* Komisioni Europian
* OSCE
* Ambasadën e SHBA në Tiranë
* Komitetin Shqiptar të Helsinkit

IV. Masat, detyrat dhe aktivitetet që do të organizohen për realizimin e çdo objektivi e prioriteti:

|  |  |  |  |  |  |
| --- | --- | --- | --- | --- | --- |
| Nr. | Detyrat që do kryhen | Afati | E Kryen | E Kontrollon | Nr. i pjesëmarrësve |
| I. | **Trajnimet bazë** | | | | |
| 1. | Trajnim i punonjësve të rinj të rolit bazë  Zgjatja e proramit 6 javë | Janar-Shkurt/ | Stafi i Trajnimeve | Drejtori i Përgjithshëm | 97 |
| 1.1 | Trajnim i punonjësve të rinj të rolit bazë  Zgjatja e proramit 6 javë | Shtator-tetor/ | Stafi i Trajnimeve | Drejtori i Përgjithshëm | 150[[2]](#footnote-2) |
| 1.3 | Trajnim i punonjësve të nivelit të mesëm, të rekrutuar në sistem | Gjashtëmujori parë | Stafi i Trajnimeve | Drejtori i Përgjithshëm | 35[[3]](#footnote-3) |
| 1.3 | Procedurat e rekrutimit | Sipas planifikimit të DPB | Sektori i Personelit  Akademia e Sigurisë | Drejtori i Përgjithshëm | 200 |
| II | **Trajnim i punonjësve të IEVP-ve, në ambjentin e punës, të organizuara nga DPB** | | | | |
| 2.1 | Trajnim i avancuar i p.r.b që janë në periudhë prove  Programi dyjavor | Mars-Prill 2020 | Stafi i Trajnimeve | Drejtori i Përgjithshëm | 170 |
| 2.2 | Trajnim për zbatimin e protokollit të parandalimit të radikalizmit dhe ekstremizmit të dhunshëm | Gjatë vitit | Stafi i Trajnimeve | Drejtori i Përgjithshëm | 150 |
| 2.4. | Trajnime në institucione, mbi temat e mëposhtme: | Gjatë gjithë vitit | Stafi i Trajnimeve | Drejtori i Përgjithshëm | 350 |
| 2.4.1 | * Parimet dhe rastet e përdorimit të forcës dhe parandalimi i dhunës * Menaxhimi i incidenteve dhe konflikteve * Parandalimi i vetëvrasjeve dhe monitorimi i personave me risk * Hartimi i regjistrit të riskut të IEVP-ve * Parandalimi i ekstremizmit dhe radikalizmit të dhunshëm * Aftësimi i punonjësve operator, për shërbimet e monitorimit dhe të paisjeve të kontrollit (skaner, dedektor,m pasqyra etj) * Trajnim mbi formatet e vlerësimit të riskut, për arratisje, sigurinë dhe rendin, rishkeljen, rrezikun ndaj komunitetit. * Trajnim për trajner * Trajnim mbi situatat emergjente * Trajnimi i stafit me uniformë mbi standartet profesionale të sjelljes dhe rregullat e komunikimit * Trajnime të planifikuara në përgjigje të rekomandimeve dhe problematikave | | | | Staf i nivelit bazë dhe të mesëm me uniformë  Staf i drejtimit dhe menaxhimit  Operator dhe kontrollor  Stafi i Institucioneve per te mitur  Staf multidisiplinar  Staf i sigursë  Staf drejtues dhe i menaxhimit |
| 2.5 | * Testim për vlerësimin e përformancës dhe të nevojave për trajnime të punonjësve të grupeve të shoqërimit dhe të sigurisë. * Testim i punonjësve që kanë aplikuar për ngritie në gradë | | | |  |
| 2.6 | Trajnim për gradën Inspektor | Maj | Drejtoria e Policisë | Drejtori i Përgjithshëm | 120 |
| 2.7 | Trajnim për gradën Kryeinspektor | Qershor | Drejtoria e Policisë | Drejtori i Përgjithshëm | 20 |
| III | **Realizimi i trajnimeve të stafit të nivelit të mesëm dhe të lartë me synim rritjen e kapaciteteve profesionale dhe përmirësimin e drejtimit në institucione. (Programi ndodhet bashkelidhur)** | | | | |
| 3.1 | Trajnim i drejtuesve të IEVP-ve | Mars/ Shtator | Stafi i Trajnimeve | Drejtori i Përgjithshëm | 24 |
| 3.2 | Trajnim i ekipeve multidisiplinare mbi Udhëzuesit administrativ | Qershor. | Stafi i Trajnimeve | Drejtori i Përgjithshëm | 25 |
| 3.3 | Trajnim i ekipeve multidisiplinare mbi Udhëzuesit administrativ IEVP Shkodër, Peqin, Fier, Berat | Mars | Stafi i Trajnimeve | Drejtori i Përgjithshëm | 30 |
| 3.4 | Trajnim i ekipeve multidisiplinare mbi menaxhimin IEVP Fier Berat Vlorë, Tepelenë | Shtator | Stafi i Trajnimeve | Drejtori i Përgjithshëm | 25 |
| 3.5 | Trajnim i ekipeve multidisiplinare mbi menaxhimin IEVP Peqin, Lushnjë, Rrogozhinë | Tetor | Stafi i Trajnimeve | Drejtori i Përgjithshëm | 25 |
| 3.6 | Trajnim i ekipeve multidisiplinare mbi menaxhimin IEVP Ali Demi | Gjashtëmujori i dytë | Stafi i Trajnimeve | Drejtori i Përgjithshëm | 15 |
| 3.7 | Trajnim i ekipeve multidisiplinare mbi menaxhimin IEVP F.Krujë, Krujë, Lezhë, Burrel | Gjashtëmujori i dytë | Stafi i Trajnimeve | Drejtori i Përgjithshëm | 25 |
| 3.8 | Trajnim i ekipeve multidisiplinare mbi menaxhimin IEVP Korçë | Tetor | Stafi i Trajnimeve | Drejtori i Përgjithshëm | 15 |
| IV | Trajnime në bashkëpunim me partnerë jashtë sistemit | | | | |
| 4.1 | Trajnim në bashkëpunim me K.Hollandez Helsinkit, Metodologjia COPOSO | Gjatë vitit | Stafi i Trajnimeve | Drejtori i Përgjithshëm | 20 |
| 4.2 | Trajnim me mbështetjen e Qeverisë Suedeze, për trajtimin e të miturve | Gjatë vitit | Stafi i Trajnimeve | Drejtori i Përgjithshëm | 20 |
| 4.3 | Trajnime me mbështetjen e KE, për çështje të   * radikalizimit, * shëndetit mendor * kodit të sjelljes * parandalimit të korrupsionit | Gjatë vitit | Stafi i Trajnimeve | Drejtori i Përgjithshëm | 120[[4]](#footnote-4) |
| V | Ngritja e Qendrës së Trajnimit dhe mbështeja nga ana logjistike, për të krijuar kushtet normale të zhvillimit të mësimit dhe të trajtimit të pjesëmarrësve | | | | |
| 5.1 | Miratimi i strukturës organike të Qendrës së Trajnimeve | Deri në Mars 2020 | Stafi i Trajnimeve | Drejtori i Përgjithshëm | Është hartuar drafti |
| 5.2 | Pajisja e Qendrës së Trajnimeve | Gjashtëmujori parë | Sektori i Logjistik | Drejtori i Përgjithshëm |  |

**VI. Rishikimi i moduleve dhe përditësimi i tyre me informacionin aktual.**

|  |  |  |  |  |
| --- | --- | --- | --- | --- |
| **Mësimi** | **Përmbajtja e mësimit** | **Rishikohet**  **Po/Jo** | **Pergjigjet** | Komente |
| **Moduli 1** | **Orientimi në sistemin e zbatimit të vendimeve penale** |  |  |  |
| Mësimi 01 | Sistemi i drejtësisë penale |  |  |  |
| Mësimi 02 | Të burgosurit dhe ambient i burgut |  |  |  |
| Mësimi 03 | Të drejtat e njeriut |  |  |  |
| Mësimi 04 | Politika dhe procedurat e sigurimit dhe trajtimit të të dënuarve dhe paraburgosurve(1) |  |  |  |
| Mësimi 05 | Politika dhe procedurat e sigurimit dhe trajtimit të të dënuarve dhe paraburgosurve(2) |  |  |  |
| Mësimi 06 | Funksionimi i Policisë së Burgjeve, të drejtat dhe përgjegjësitë |  |  |  |
| Mësimi 07 | Veprat penale dhe veprimet e punonjësit të policisë së burgjeve |  |  |  |
| Mësimi 08 | Parandalimi i torturës |  |  |  |
| **Moduli 2** | **Procedurat e sigurisë** |  |  |  |
| Mësimi 01 | Siguria fizike, dinamike dhe procedurale |  |  |  |
| Mësimi 02 | Mbikqyrja e të dënuarve |  |  |  |
| Mësimi 03 | Vlerësimi i situates, vetëdija ndaj mjedisit ku punojmë |  |  |  |
| Mësimi 04 | Çelësat dhe kontrolli i mjeteve të punës |  |  |  |
| Mësimi 05 | Përdorimi i radios dhe telefonit |  |  |  |
| Mësimi 06 | Transportimi dhe shoqërimi i te dënuarve dhe paraburgosurve |  |  |  |
| Mësimi 07 | Teknikat dhe procedurat e kontrollit për sendet e ndaluara dhe gjendjen e elementeve të sigurisë |  |  |  |
| Mësimi 08 | Shkrimi i raporteve dhe dokumentimi i aktivitetit |  |  |  |
| **Moduli 3** | **Çështje të komunikimit dhe etikës** |  |  |  |
| Mësimi 01 | Komunikimi |  |  |  |
| Mësimi 02 | Etika, standardet profesionale të sjelljes |  |  |  |
| Mësimi 03 | Menaxhimi i stresit |  |  |  |
| Mësimi 04 | Diversiteti |  |  |  |
| Mësimi 05 | Diskriminimi |  |  |  |
| **Moduli 4** | **Aspekte të menaxhimit** |  |  |  |
| Mësimi 01 | Trajtimi i grupeve vulnerabël |  |  |  |
| Mësimi 02 | Menaxhimi i konfliktit |  |  |  |
| Mësimi 03 | Menaxhimi i grevës së urisë |  |  |  |
| Mësimi 04 | Uniforma, simbolet dhe ceremonitë |  |  |  |
| **Moduli 5** | **Aspekte të shendetit dhe ndihmës së shpejtë** |  |  |  |
| Mësimi 01 | Ndihma e shpejtë dhe promovimi i shëndetit |  |  |  |
| Mësimi 02 | Sëmundjet ngjitëse |  |  |  |
| Mësimi 03 | Njohuri mbi drogat, tiparet dhe sjelljet e përdoruesve |  |  |  |
| Mësimi 04 | Parandalimi i vetëvrasjeve |  |  |  |
| Mësimi 05 | Probleme të shendetit mendor në burgje |  |  |  |
| **Moduli 6** | **Masat e shpëtimit në situate emergjente** |  |  |  |
| Mësimi 01 | Mbrojtja nga zjarri |  |  |  |
| Mësimi 02 | Situatat emergjente, revoltat dhe pengmarrjet |  |  |  |
| **Moduli 7** | **Përdorimi i forces dhe mjetet kufizuese.** |  |  |  |
| Mësimi 01 | Përdorimi i forces |  |  |  |
| Mësimi 02 | Përdorimi i mjeteve të kufizimit fizik |  |  |  |
| Mësimi 03 | Teknikat e mbrojtjes personale |  |  |  |
| **Moduli 8** | **Armët e zjarrit dhe përdorimi i forcës** |  |  |  |
| Mësimi 01 | Të drejtat e njeriut, tradita dhe legjislacioni për armët |  |  |  |
| Mësimi 02 | Siguria me Armën dhe Terminologjia |  |  |  |
| Mësimi 03 | Praktikë në Përdorimin e Armës I/II |  |  |  |
| Mësimi 04 | Te dhënat tekniko taktike, pjesët përbërëse, radha e mbërthimit dhe zbërthimit, pengesat gjatë qitjes së automatikut AK – 47 |  |  |  |
| Mësimi 05 | Qitje me armët e shkurtra |  |  |  |
| Mësimi 06 | Qitje praktike me armët e zjarrit AK. 47 |  |  |  |

**VII. Përmirësimi i supervizimit, mbështetjes dhe vlerësimit të punonjësve të rinj, gjatë periudhës së proves.**

|  |  |  |  |  |  |
| --- | --- | --- | --- | --- | --- |
| **7.1** | Trajnim i stafit të nivelit të mesëm, mbi zbatimin e programit të dërguar me Urdhër Nr.9035, datë 02.10.2017 të Drejtorit të Përgjitshëm. | Gjatë vitit | Drejtoria e Policisë | Drejtori i Përgjithshëm | Komente |
| 7.2 | Inspektime në IEVP, lidhur me menaxhimin e punonjësve të rinj | Gjatë vitit | Drejtoria e Policisë | Drejtori i Përgjithshëm |  |
| 7.3 | Konfirmimi i punonjësve të rinj | Gjatë vitit | Drejtoria e Policisë | Drejtori i Përgjithshëm |  |
| 7.4 | Planifikim i trajnimeve për korigjim. | Gjatë vitit | Drejtoria e Policisë | Drejtori i Përgjithshëm |  |
| 7.5 | Vlerësimi i nevojave për trajnim | Gjatë vitit | Drejtoria e Policisë | Drejtori i Përgjithshëm |  |
| 7.6 | Administrimi i të dhënave në katalogun e Trajnimeve | Gjatë vitit | Drejtoria e Policisë | Drejtori i Përgjithshëm |  |

1. Gjatë vitit 2019 deri në fund të tetorit janë liruar nga detyra 110 punonjës civil dhe 183 me uniformë. Janë larguar 12 punonjës civil dhe 25 me uniformë. Janë rekrutuar 102 punonjës civil dhe 188 me uniformë. [↑](#footnote-ref-1)
2. Numri i pjesëmarrësve në trajnimin bazë, varet nga rekrutimet që do të zhvillohen [↑](#footnote-ref-2)
3. Numri dhe periudha varen nga situata e rekrutimit [↑](#footnote-ref-3)
4. Në total llogariten 1626 pjesëmarrës në trajnime të zhvilluara vetëm nga DPB, pa llogaritur trajnimet në detyrë nga stafi [↑](#footnote-ref-4)